Wiji ora nerusno lek omong. Wong wedok iku rumangsa salah nang bojone. Masio ora akeh, dheweke yo melu kenek. Arisan sing wis oleh patang sasi iku mbuh yok opo nasibe. Ning dibanding tangga-tanggane sing kenek akeh, duwite digawa mlayu Siti, duwite Wiji ora sepiro. Mung melu sak arisan, selawe ewu sesasi. Mergo akeh sing kapusan, perkarane Siti digawa nang pulisi. Tibake ora mung wong sak kampung, ning nganti tangga kampung sisan.